b'\n_START_ARTICLE_\nJanez Marolt\n_START_SECTION_\n\xc5\xbdivljenjepis\n_START_PARAGRAPH_\nDiplomiral je na Teolo\xc5\xa1ki fakulteti v Ljubljani leta 1969 ter nato magistriral iz cerkvene zgodovine 1971. Na Filozofski fakulteti v Ljubljani je leta 1977 diplomiral iz zgodovine in primerjalne knji\xc5\xbeevnosti. Tu je leta 1990 doktoriral s tezo Zgodovina na\xc5\xa1ih krajev od leta 235 do 284 v lu\xc4\x8di Scriptores historiae avgustae._NEWLINE_V letu 1987 je na Pedago\xc5\xa1ki fakulteti Univerze v Mariboru, kjer je tudi stalno zaposlen, postal asistent, 1991 pa docent za zgodovino starega vzhoda, zgodovino anti\xc4\x8dnih Grkov ter zgodovino anti\xc4\x8dnih Rimljanov. Poleg tega na Filozofski fakulteti v Ljubljani predava zgodovino starega vzhoda in na Medicinski fakulteti v Ljubljani od \xc5\xa1tudijskega leta 1989/1990 medicinsko latinsko terminologijo._NEWLINE_Od leta 1988 do 1992 je bil tajnik Zveze zgodovinskih dru\xc5\xa1tev Slovenije. Dva mandata, v letih 1992\xe2\x88\x921996 ter 1996-2000, je bil \xc4\x8dlan upravnega odbora Pre\xc5\xa1ernovega sklada.'